In nomine Patris et Filii et Spiritus Sancti. Benignus et omnipotens Deus sanctę ęcclesię caput et rector ex quorumdam fidelium suorum habundantiis pauperum in inopiam misericorditer supplet ut in ęterna retributione pauperum copia divitum penuriam mercede repleat. Sed modernę donationes ad delendam mortis similatricem oblivionem utiliter litterarum monimentis annotantur ut in hoc quoque misericordia et veritas quodammodo salubriter sibi obviare videantur. Iccirco presentibus et futuris notificamus quod tempore Guilenci Lingonensis episcopi Hugone in Burgundia ducatum regente sanctimoniales in loco qui dicitur Tart congregatę sunt et concessione ac confirmatione Lingonensis capituli abbatissa nomine Elizabet eis prelata est sub qua quedam Maria prioratum aliarum gessit. Rogatu ergo et etiam emptione ipsius ducis et Mathildis uxoris eius Arnulfus Cornutus quidam miles cum uxore sua nomine Emilina quę ibi postea tumulata est ipsum locum ipsis sanctimonialibus per manum donni Stephani abbatis Cisterciensis dedit secundum determinationem prius factam donno Chistpoforo sive donno Goceranno Lingonensi quondam episcopo in silvis et aquis, gurgitibus, terris cultis et incultis. Testes huius rei : Simon de Virgeio, Huo filius ducis, Hymbertus de Favernio et Stephanus filius eius, Aymo Cayno et Willermus filius eius, Hymbertus de Fossaio, Scotus et Milo de Plova, Wido de Verno, Hugo de Rupe et Wido filius eius et Aymo Rufus de Divione. Facta sunt hec anno Dominicę Incarnationis Mo Co XXXIIo. Indictione XIa. Concurrente Vo. Epacta Ia. Hoc donum fecerunt et concesserunt qui locum ipsum ab Arnulfo in foedo tenebant Lecelinus de Longo Campo et Aldo de Pruneriis et Poncius et Hugo fratres eius necnon Petrus de Plova et uxor eius Mabilia et omnes filii eorum. Laudavit quoque hoc ipsum et concessit Paganus de Plova et post mortem eius Droa uxor eius et Odo eorum filius. Ministeriales etiam ipsius loci hoc laudaverunt Hugo, Lanbertus, Aynbertus, Dominicus decani et fratres cum uxoribus suis et filiis Durannus quoque maior et Unaldus frater eius uxoresque eorum et filii necnon Raynaldus maior et uxor eius et filii hoc laudaverunt et Letaldus et frater eius Brutinus et frater eius Wido Pervers, Arnulfus Gorgia et alii clientes. Ipse denique Arnulfus ad augmentum elemosinę rogante Emelina uxore sua de cuius parte erat decimas de robore ipsis sanctimonialibus dedit et piscatores de Genleio piscationemque aquę. Hoc donum factum est in manu Elizabeht abbatissę et Marię priorissę coram Goceranno episcopo, Hugone duce et Odone filio eius et Roberto de Cristol et Mauricio de Genle et filio eius Hugone et Simone de Virgeio. [retour à la ligne] Sciant etiam omnes quod Galterius sacerdos de Tart villa ipsius loci decimas predictę ęcclesię et sanctimonialibus dedit laudante et iubente Guilenco episcopo et Arnaldo Divionensi decano quatenus ibidem pro ipso memoria semper habeatur. Testes huius doni : Hugo dux et Mathildis et Odo et Huo et Henricus et Raymundus filii eorum et Aymo Rufus et Willermus de Marrineio et Huo Candart eius patruus. [retour à la ligne] Ego Hugo dux Burgundię litteris istis et sigillo notifico et confirmo donum quod feci Deo et Sanctę Marię et eius sanctimonialibus de Tart quatenus mei memoriam igitur habeant. Dedi igitur eis laudante uxore mea et filiis Odone, Huone, Raymundo potestatem quę vocatur Marinot cum appendiciis suis ad excolendum et ad ea quę eis fuerint necessaria. Huius rei sunt testes : Gosbertus vicecomes, Bartholomeus de Fontanis, Gosbertus de Granceio, Aymo Rufus, Willermus de Marrineio, Willermus de Orguil, Odo, Aynus, Petrus Gaberous.